**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu, Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu un Ministru kabineta 2020.gada 1.decembra sēdes protokollēmuma (prot. Nr.78 10.§) „Informatīvais ziņojums „Par atbalstu biedrībām un nodibinājumiem Covid-19 krīzes radīto negatīvo seku mazināšanai”” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 infekcijas izplatības seku pārvarēšanas likumā noteiktais mērķis ir noteikt tiesisko kārtību Covid-19 infekcijas (turpmāk – Covid-19) izplatības laikā, paredzot atbilstošu pasākumu kopumu Covid‑19 izplatības seku (turpmāk arī – Covid-19 izraisītā krīze) pārvarēšanai un īpašos atbalsta mehānismus un izdevumus, kas tieši saistīti ar Covid-19 izplatības ierobežošanu, lai nodrošinātu sabiedrības ekonomiskās situācijas uzlabošanos un veicinātu valsts tautsaimniecības stabilitāti. Covid-19 izplatības dēļ noteiktie ierobežojumi rada ekonomiskās sekas, kas skar ne tikai uzņēmējdarbības jomu, bet rada arvien sarežģītākus darbības nosacījumus biedrībām un nodibinājumiem (turpmāk – NVO). Covid‑19 izraisītā krīze ir radījusi sociālās spriedzes pieaugumu sabiedrībā, kā rezultātā var pieaugt arī noziedzības un vardarbības gadījumu skaits, var saasināties citas slimības un to izplatība, kā arī sarukt mazaizsargāto sabiedrības grupu aizsardzība. Krīzes situācijā NVO sniedz būtiskus pakalpojumus – brīvprātīgo koordinēšanu, sabiedrības informēšanu un izglītošanu, sniedz sociālos pakalpojumus u.c. Saskaņā ar Lursoft datiem 2020.gada 1.janvārī Latvijā bija reģistrētas un aktīvas (nelikvidētas) 24 149 NVO. Lai apzinātu krīzes ietekmi uz NVO, 2020.gada martā biedrība „Latvijas Pilsoniskā alianse” veica labdarības, sociālo pakalpojumu, pilsoniskās sabiedrības attīstības, cilvēktiesību, veselības veicināšanas un slimību profilakses, izglītības un zinātnes, sporta, vides un biznesa interešu pārstāvības NVO aptauju. 58,6% aptaujāto snieguši viedokli, ka saskaras ar likumā „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” (zaudējis spēku 2020.gada 10.jūnijā) iekļauto ierobežojumu radītajiem šķēršļiem un papildus neparedzētiem izdevumiem. NVO paudušas bažas, ka nebūs iespējams pildīt projektu un cita veida līgumsaistības, kā arī norādījušas negatīvo seku galvenos iemeslus:1. pakalpojumu pārtraukums vai nepieejamība specifiskām mērķa grupām;
2. līdzdalība lēmumu pieņemšanā un politikas veidošanā, kā arī citu demokrātisku iniciatīvu sašaurināšana;
3. nevalstiskā sektora nodarbināto personu dīkstāve vai nodarbināto skaita samazināšana;
4. projektu īstenošanas apturēšana, deleģējuma vai līdzdarbības līgumu saistību neizpilde;
5. plānoto saimnieciskās darbības ienākumu būtisks samazinājums.

Paredzams, ka finansiāla ietekme no Covid-19 krīzes skars aptuveni pusi no visām Latvijā reģistrētajām NVO (saskaņā ar Valsts ieņēmumu dienesta datiem 2018.gadā aptuveni 50,4% NVO ir finansiāli aktīvas, kopumā NVO sektorā tiek nodarbināti 29 609 darbinieku, 49% no visām sektora finansēm apgroza sabiedriskā labuma organizācijas jeb 2 897 organizācijas), it īpaši sabiedriskā labuma organizācijas, kuru darbība ir vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanu. Projekts paredz Sabiedrības integrācijas fondam (turpmāk – Fonds) īstenot valsts budžeta finansēto programmu „Atbalsts NVO Covid-19 krīzes radīto negatīvo seku mazināšanai” (turpmāk – Programma), kuras mērķis ir sniegt atbalstu NVO darbībai, tostarp tādām aktivitātēm, kas tiek īstenotas papildus valsts un pašvaldību institūciju veiktajām darbībām, lai mazinātu Covid-19 krīzes radītās sekas visos Latvijas reģionos. Programmā pieejamais finansējums ir 600 000 *euro*, nosakot vienam pieteicējam maksimālo pieejamo finansējumu 40 000 *euro*.Projektā aprakstītais atbalsta mehānisms NVO Covid-19 krīzes radīto negatīvo seku mazināšanai ir ietverts informatīvajā ziņojumā „Par atbalstu biedrībām un nodibinājumiem Covid-19 krīzes radīto negatīvo seku mazināšanai”, kas izskatīts un atbalstīts Ministru kabineta 2020.gada 1.decembra sēdē (prot. Nr.78 10.§).2020.gada 16.decembrī Fonda padome elektroniskajā rakstiskajā procedūrā (2020.gada 16.decembra protokols Nr.2020-7) apstiprināja valsts budžeta finansētās programmas ,,Atbalsts NVO Covid-19 krīzes radīto negatīvo seku mazināšanai” atklāta projektu pieteikumu konkursa nolikumu (turpmāk – Nolikums) ar tā pielikumiem (projektu pieteikumu, projekta budžeta veidlapu, līguma projektu). Nolikuma 1.12.apakšpunktā ir norādīts, ka Programmā pieejamais finansējums ir 564 000 *euro* (Programmas administrēšanai paredzot izdevumus 36 000 *euro* apmērā).Nolikums izstrādāts saskaņā ar Ministru kabineta 2012.gada 29.maija noteikumiem Nr.374 ,,Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”. Fonds 2020.gada 21.decembrī izsludināja atklātu projektu pieteikumu konkursu „Atbalsts NVO Covid-19 krīzes radīto negatīvo seku mazināšanai” (turpmāk – Konkurss). Konkursa nolikums paredz atbalstu šādos darbības virzienos: „Atbalsts NVO iniciatīvām un darbībām” (atbalsts NVO iniciatīvām un darbībām Covid-19 krīzes seku un Covid-19 izplatības mazināšanai, kuras papildina pašvaldības vai valsts pakalpojuma sniegšanu un kuru īstenošana jau ir uzsākta un tiks turpināta) un „Atbalsts NVO pakalpojumu nodrošināšanai” (atbalsts NVO pakalpojuma vai pakalpojumu, kuru valsts un pašvaldības nenodrošina vai nodrošina nepietiekamā apmērā, sniegšanu sabiedrībai Covid-19 krīzes radīto seku mazināšanai un kuru īstenošana jau ir uzsākta un tiks turpināta). Konkursā tiks atbalstīti pieteikumi, kuros aktivitātes nav saimnieciskas un ir vērstas uz programmas mērķa sasniegšanu, un tiks sniegtas mērķa grupai bez maksas. Konkursā tiks atbalstītas tādas NVO, kuras darbības Covid-19 krīzes seku un Covid-19 izplatības mazināšanai ir uzsākušas ne vēlāk kā 2020.gada 1.novembrī. Konkursa pieteikumu izmaksu attiecināmības periods ir no 2020.gada 1.novembra līdz 2021.gada 30.jūnijam, visas aktivitātes ir īstenojamas Latvijā. Konkursa ietvaros attiecināmas ir šādas izmaksas: personāla atlīdzība un ar to saistītās nodokļu izmaksas (tai skaitā uzņēmējdarbības riska valsts nodeva), ievērojot nosacījumu, ka tās nepārsniedz atbilstošas kvalifikācijas un profila personāla vidējās atlīdzības izmaksas valstī; darba devēja sociālās apdrošināšanas obligātās iemaksas; iekārtu un materiālu iegāde, kas ir nepieciešama atbalstāmo darbības virzienu īstenošanai; darbinieku un/vai brīvprātīgo veselības apdrošināšana; personisko aizsarglīdzekļu (sejas aizsargmasku), dezinfekcijas līdzekļu un citu pakalpojumu sniegšanai nepieciešamo materiālu iegādes izmaksas; pakalpojumu digitalizācijas izmaksas; telpu nomas un komunālo maksājumu izmaksas; sakaru pakalpojumu izmaksas; kancelejas preču iegādes izmaksas; grāmatvedības pakalpojumu izmaksas.Konkursa projektu pieteikumi tiks vērtēti atbilstoši šādiem kvalitātes kritērijiem:1. projekta ieguldījums atbilst, lai sasniegtu Programmas mērķi Covid-19 krīzes seku un Covid-19 izplatības mazināšanai;
2. projektā sagaidāmo rezultātu atbilstība paredzētajām aktivitātēm Covid-19 krīzes seku un Covid-19 izplatības mazināšanai;
3. projekta iesniedzēja līdzšinējā darbībā ir ievēroti ētikas, demokrātijas un labas pārvaldības pamatprincipi;
4. projekta iesniedzēja darbība un pārvaldes struktūra ir caurskatāma un atklāta;
5. projekta iesniedzējam ir pieredze darbību veikšanā Covid-19 krīzes seku un Covid-19 izplatības mazināšanai;
6. plānoto izmaksu nepieciešamība plānotajām aktivitātēm un rezultātiem Covid-19 krīzes seku un Covid-19 izplatības mazināšanai;
7. projekta īstenošanas vieta.

Konkursa projektu pieteikumus vērtēs projektu pieteikumu vērtēšanas komisija, kuras sastāvā būs divi pārstāvji no Labklājības ministrijas un Kultūras ministrijas, viens pārstāvis no Finanšu ministrijas un Vides aizsardzības un reģionālās attīstības ministrijas, vismaz viens pārstāvis no NVO un Ministru kabineta sadarbības memoranda padomes deleģēts NVO sektora pārstāvis. Projektu pieteikumu vērtēšanai tiks piesaistīti atklātā konkursā atlasīti neatkarīgi eksperti.Konkursa pieteikumu iesniegšanas termiņš ir 2021.gada 18.janvāris. Konkursa pieteikumu vērtēšana un konkursa rezultātu apstiprināšana plānota 2021.gada februārī. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Sabiedrības integrācijas fonds. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrētas biedrības un nodibinājumi, Sabiedrības integrācijas fonds. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 | 600 000 |  0 |  0 |  0 |  0 |  0 |
| 2.1. valsts pamatbudžets | 0  | 600 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -600 000 |  0 |  0 |  0 |  0 |  0 |
| 3.1. valsts pamatbudžets |  0 | -600 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +600 000 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmā pieejamais finansējums ir 600 000 *euro.* Programmas finansējumu veido projektu īstenošanai paredzētais finansējums, kā arī Fonda Programmas administrēšanas izdevumi. Konkursā projektu īstenošanai pieejamais finansējums ir 564 000 *euro*, kas indikatīvi ļauj nodrošināt finansējumu 14 līdz 15 projektiem, viena projekta īstenošanai paredzot maksimālo piešķiramo finansējumu ne vairāk kā 40 000 *euro* apmērā. Fonds programmu īstenošanā un finansēšanā darbojas, balstoties uz projektu pieeju un programmu administrēšanas izmaksas iekļaujot programmu finansējumos. Ilgtermiņā Fonda budžeta bāzē nav pieejams finansējums pilnā apmērā, lai segtu jaunu, iepriekš neplānotu programmu administrēšanas izdevumus. Fonda programmas administrēšanas izmaksās ietilpst programmu un projektu vadītāju atlīdzība, projektu vērtēšanā nodarbināto ekspertu atlīdzība un nodokļu izmaksas, kas tieši attiecināmas uz minētajiem darbiniekiem. Fonda netiešās administratīvās izmaksas tiek aprēķinātas atbilstoši programmas administrēšanā iesaistīto Fonda darbinieku proporcijai pret kopējo Fondā nodarbināto skaitu, t.i., 4,38% no telpu nomas, komunālo pakalpojumu, telpu uzturēšanas, IT nodrošinājuma, IT atbalsta, sakaru pakalpojumu, arhivāra izmaksām.Kopējās administratīvās izmaksas veido 6% jeb 36 000 *euro*, tai skaitā:1. atlīdzība:

Konkursa organizēšanai un īstenošanai, kā arī projektu uzraudzībai tiks piesaistīti vidēji 1,4 darbinieki (amatu vietas) uz deviņiem mēnešiem. Norādīto amatu vietu skaits ir vidēji nepieciešamais, t.i., Konkursa sagatavošanas, izvērtēšanas, līgumu slēgšanas, līgumu uzraudzības un atskaišu pārbaudes periodā tas būs lielāks, savukārt starpposmos mazāks. Minētās amatu vietas ir esošās amatu vietas, kurām budžeta bāzē finansējums nav pietiekams, un līdz projektu un programmu uzsākšanai tās ir saglabātas, lai veicinātu operatīvu darbu izpildi un mazinātu administratīvo resursu ieguldījumu, uzsākot jaunus projektus vai programmas. Projektu vērtēšanai tiks slēgti akorda darba līgumi ar vērtēšanas ekspertiem. Saskaņā ar Ministru kabineta 2013.gada 29.janvāra noteikumiem Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” projektu uzraudzības amata pienākumu veikšana atbilst 11.mēnešalgu grupai, 44.saimes IIIA līmenīm, ar maksimālo atlīdzības apmēru 1 382 *euro*. Lai nodrošinātu Darba likuma 7.pantā noteiktos vienlīdzīgu tiesību principus, tai skaitā vienlīdzīgus motivācijas un sociālo garantiju nosacījumus, un aizvietošanu prombūtnes laikā, saskaņā ar Ministru kabineta 2009.gada gada 15.decembra instrukcijas Nr.19 ,,Tiesību akta projekta sākotnējās ietekmes izvērtēšanas kārtība” 52.1.2., 52.1.4. un 52.1.5.1.punktu ir piemērojamas piemaksas kopumā 25% apmērā no plānoto amata vietu (slodžu) skaitam plānotās mēnešalgu kopsummas attiecīgajā kalendāra gadā.1. Izmaksas vienam darbiniekam mēnesī: 1 382 *euro* + 326 *euro* (darba devēja sociālās apdrošināšanas obligātās iemaksas) = 1 708 *euro*.
2. Atlīdzības apmērs 1,4 darbiniekiem 9 mēnešos: 1 708 *euro* \* 1,4 (darbinieki) \* 9 (mēneši) = 21 520,80 *euro* + 5 380,20 *euro* (piemaksas 25% apmērā no plānoto amata vietu (slodžu) skaitam plānotās mēnešalgu kopsummas attiecīgajā kalendāra gadā atbilstoši Ministru kabineta 2009.gada gada 15.decembra instrukcijas Nr.19 ,,Tiesību akta projekta sākotnējās ietekmes izvērtēšanas kārtība” 52.1.2, 52.1.4 un 52.1.5.1.punktam) = **26 901 *euro****.*

Paredzams, ka Konkursā vērtēšana būs jānodrošina aptuveni 40 projektu pieteikumiem. Katru projekta pieteikumu vērtēs divi neatkarīgi eksperti. Atlīdzība par viena projekta izvērtējumu noteikta 30 *euro* apmērā. Ar ekspertiem tiks slēgti akorda darba līgumi par projektu pieteikumu izvērtējumu.1. Izmaksas vienam ekspertam: 30 *euro* \* 40 (projektu pieteikumi) = 1 200 *euro* + 283 *euro* (darba devēja sociālās apdrošināšanas obligātās iemaksas) = 1 483 *euro*.
2. Atlīdzības apmērs diviem ekspertiem: 1 483 *euro* \* 2 = **2 966 *euro***.

Konkursa pieteikumu vērtēšanas komisijas darbā piedalīsies divi vērtēšanas komisijas locekļi – eksperti, kuri par darbu saņems atlīdzību 300 *euro* apmērā.1. Atlīdzības apmērs diviem vērtēšanas komisijas locekļiem – ekspertiem: 300 *euro* \* 2 = **600 *euro***.

**Atlīdzības apmērs kopā: 26 901 *euro* + 2 966 *euro* + 600 *euro* = 30 467 *euro*.** 1. preces un pakalpojumi:

Netiešās administratīvās izmaksas proporcionāli konkursā nodarbināto skaitam veido 4,38% no kopējām telpu nomas, komunālo pakalpojumu, telpu uzturēšanas, IT nodrošinājuma, IT atbalsta, sakaru pakalpojumu, arhivāra izmaksām) un tiešās izmaksas, kas attiecināmas uz konkursa uzraudzību.1. Telpu noma un uzturēšana, komunālie maksājumi – 2 468 *euro*;
2. Sakaru, pasta, interneta un IT atbalsta pakalpojumi – 1 126 *euro*;
3. Arhivāra, kancelejas, transporta, biroja preču un projektu uzraudzības izdevumi – 1 939 *euro*.

**Kopējās preču un pakalpojumu izmaksas: 2 468 *euro* + 1 126 *euro* + 1 939 *euro* = 5 533 *euro.*****Administratīvās izmaksas kopā: 30 467 *euro* + 5 533 *euro* = 36 000 *euro.***Nolikuma izstrādes laikā Finanšu ministrija saskaņoja Nolikuma nosacījumus par komercdarbības atbalsta regulējumu, kas paredz, ka Programmas ietvaros tiek atbalstīti projekti, kuros paredzētās aktivitātes nav saimnieciskas darbības. Projekta iesniedzējam jāapliecina, ka gadījumā, ja vienlaikus veic gan Programmā atbalstāmās darbības, gan saimnieciskās darbības, kam būtu jāpiemēro komercdarbības atbalsta nosacījumi saskaņā ar Komercdarbības atbalsta kontroles likumu, veic šo darbību nodalīšanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2021.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts tiek virzīts izskatīšanai Ministru kabineta sēdē vienlaikus ar informatīvo ziņojumu „Par valsts budžeta finansētās programmas „Atbalsts NVO Covid-19 krīzes radīto negatīvo seku mazināšanai” finansējuma sadalījumu”. |
| 2. | Atbildīgā institūcija | Kultūras ministrija, Sabiedrības integrācijas fonds. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Sabiedrības integrācijas fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Šaicāne 67330310

Jelena.Saicane@km.gov.lv